Ent süvenedes põhjalikumalt Metsanurk'i teostesse, märkame ometi pea, kui vähe siin on juhuslikku ja ebamäärast. Metsanurk'i suhtumine oma tegelastesse on kindlamaid, kõikumatumaid ja muutumatumaid eesti kirjanduses ning on samasena püsinud  algusest tänapäevani. Metsanurk'il on alati teravalt väljendatud kõlbline vahemaa idee ja inimese vahel, tema eetiline perspektiiv on otse vägimeelselt vankumatu.